# Dunakeszi Város Önkormányzata Képviselő-testületének

**30/2015. (XI.04.) önkormányzati rendelete a közösségi együttélés alapvető szabályait sértő magatartásokról és azok jogkövetkezményeiről**

Dunakeszi Város Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 8.§ (2) bekezdésében valamint 143.§ (4) d) pontjában kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**A rendelet hatálya**

**1.§**

(1) E rendelet alkalmazásában a közösségi együttélés alapvető szabályait sértő magatartásnak a természetes személy, jogi személy vagy jogi személyiséggel nem rendelkező szervezet azon tevékenysége vagy mulasztása minősül, amely a társadalomra nem veszélyes, ezért szabálysértésnek vagy bűncselekménynek nem minősül, de a közösségi együttélés szabályaival ellentétes, és azt a képviselő-testület e rendeletében a közösségi együttélés alapvető szabályait sértő magatartásnak minősíti

(2) E rendelet hatálya kiterjed Dunakeszi Város közigazgatási területén az e rendeletben meghatározott magatartást megvalósító természetes és jogi személyekre.

**I. fejezet**

**Általános rendelkezések**

**2.§**

(1) A közösségi együttélés alapvető magatartási szabályaival kapcsolatos hatáskör gyakorlását mind a közigazgatási hatósági eljárás lefolytatatása esetében, mind a helyszíni és közigazgatási bírság kiszabása tekintetében a Képviselő-testület a jegyzőre ruházza át.

(2) A közösségi együttélés alapvető szabályaival ellentétes magatartások elkövetőivel szemben a közigazgatási hatósági eljárás hivatalból indul, ide értve a bármely személy vagy szervezet jelzése alapján történő, és a polgármesteri hivatal ügyintézője általi észlelést is.

(3) Az eljárás lefolytatására a közigazgatási hatósági eljárás és szolgáltatás általános szabályairól szóló 2004. évi CXL. törvény (a továbbiakban: Ket.) rendelkezéseit kell megfelelően alkalmazni.

(4) E rendelet szabályai nem alkalmazhatók azon magatartási szabályok megsértése esetén, amelyet magasabb szintű jogszabály szabálysértésnek vagy bűncselekménynek nyilvánít, illetve amelyet más magasabb szintű jogszabály közigazgatási bírsággal sújt.

**Alkalmazható jogkövetkezmények**

**3.§**

(1)E rendeletben megállapított szabályokba ütköző magatartások elkövetőivel szemben 5.000 Ft-tól 150.000 Ft-ig terjedő közigazgatási bírság, illetve 5. 000 Ft-tól 50.000 Ft-ig terjedő helyszíni bírság szabható ki.

(2) Az (1) bekezdésben meghatározott helyszíni bírságot az elkövetőnek 15 napon belül kell megfizetnie csekkszelvényen. A kiszabott bírság meg nem fizetése esetén közigazgatási eljárás lefolytatásának van helye. A kiszabott közigazgatási bírságot az elkövető az első fokú határozat jogerőre emelkedését követő 15 napon belül köteles az önkormányzat számlájára teljesíteni.

(3) A közigazgatási- és helyszíni bírság mértékének megállapítása során – a Ket. 94/A. (1) bekezdésében foglaltakon túl – mérlegelni kell:

a) a közösségi együttélés alapvető szabályait sértő magatartás súlyát;

b) az elkövető vagyoni helyzetét és jövedelmi viszonyait, amennyiben azok a hatóság rendelkezésére álló adatokból megállapíthatók, illetve azokat az erre vonatkozó felhívásra az önként igazolja.

**II. fejezet**

**A közösségi együttélés alapvető szabályaiba ütköző magatartások**

***1. Kedvtelésből tartott állatokkal kapcsolatos együttélési szabályok***

**4. §**

(1) A közösségi együttélés alapvető szabályaiba ütköző magatartást tanúsít az állattartó, aki

1. bekerítetlen ingatlanon állatot szabadon tart.
2. ebet épület erkélyén, folyosóján, balkonján, pincéjében, vagy közös használatú udvaron a használatára jogosultak beleegyezése nélkül tart.
3. nem gondoskodik arról, hogy az általa tartott vagy felügyelete alatt lévő állat a lakóház közös használatú területét, helyiségeit ne szennyezze (így különösen a gyalogjárdát, parkokat, lépcsőházakat, lifteket) illetve az azon elhelyezett tárgyakat meg ne rongálja.
4. parkterületre, szociális, egészségügyi és oktatási intézmények területére, kereskedelmi és vendéglátó-ipari üzletekbe, a lakosság számára nyitva álló egyéb épületekbe állatot bevisz, kivéve a terápiás, segítő és vakvezető állatot. Az eb élelmiszer-elárusító üzletbe vagy játszótérre történő bevitelét magasabb szintű jogszabály tiltja meg, kivéve a terápiás, segítő és vakvezető állatot.
5. az állatot az d) pontban felsorolt helyek bejárata elé köti oly módon, hogy az a ki- és bejutást zavarja.
6. a temetőbe állatot bevisz, kivéve a vakvezető és a temető őrzését szolgáló kutyákat.
   1. E §. alkalmazásában helyi rendeletnek a Dunakeszi Város Önkormányzatának az ebek és macskák tartásáról szóló 44/2009. (IX. 10.) rendelete tekinthető.

***2. Avar és kerti hulladék ártalmatlanításával kapcsolatos együttélési szabályok***

**5.§**

(1) A közösségi együttélés alapvető szabályaiba ütköző magatartást tanúsít, az az ingatlantulajdonos, illetve amennyiben a tulajdonos és a használó nem azonos, abban az esetben a használó, aki az avar és a kerti hulladék kezeléséről, ártalmatlanításáról nem gondoskodik.

(2) A közösségi együttélés alapvető szabályaiba ütköző magatartást tanúsít, aki

1. közterületen és a tömör, városias beépítésű, a Barátság út, Fő út, Fillér utca és a Kiserdő utca által körülhatárolt területen avar és kerti hulladékot éget.
2. szeles időben olyan helyen éget avart és kerti hulladékot, ahol az égetés a személyi és vagyoni biztonságot veszélyezteti, és környezeti kárt okoz, illetve a tűzvédelmi szabályok betartásáról nem gondoskodik.
3. a helyi rendeletben maghatározott időn kívül avart vagy kerti hulladékot éget.
4. nagy mennyiségű füstöt termelő anyagot (nedves kerti hulladékot) éget.
5. nyílt téren veszélyes hulladékot éget, vagy égetése során veszélyesnek minősülő anyagot éget (ipari hulladék, műanyag, gumi, vegyszer, fáradt olaj, festékszármazék, szárazelem, elektromos kábel).
6. égetés során a tűz őrzéséről és annak maradéktalan mértékű eloltásáról nem gondoskodik.

(3) E §. alkalmazásában helyi rendeletnek a Dunakeszi Város Önkormányzatának az avar és kerti hulladék égetéséről, valamint a levegőtisztaság-védelem helyi szabályozásáról szóló 54/2009. (XI.02.) rendelete tekinthető.

***3. Az építészeti örökség és természet helyi védelmével kapcsolatos együttélési szabályok***

**6.§**

1. A közösségi együttélés alapvető szabályaiba ütköző magatartást tanúsít, aki a védett érték megjelölést eltávolítja.
2. A közösségi együttélés alapvető szabályaiba ütköző magatartást tanúsít, az a tulajdonos, aki a védett érték megjelölését szolgáló tábla elhelyezését a tulajdonában vagy használatában álló ingatlanon nem engedi meg.
3. A közösségi együttélés alapvető szabályaiba ütköző magatartást tanúsít és az eredeti állapot helyreállítására kötelezhető az, aki
   1. nem gondoskodik a helyi védelem alatt álló értéknek a védelem céljának megfelelő használatáról, illetve fenntartásáról.
   2. helyi védelem alatt álló építményt, épületegyüttest, kertet, parkot érintő bármilyen építési –felújítási, helyreállítási, átalakítási- munkához, a rendeltetés teljes vagy részleges megváltoztatásához, árnyékoló, redőny, cégér egyéb tartozék elhelyezéséhez az elsőfokú építési hatóság előzetes engedélyét nem kéri.
   3. a védett egyedi, épületegyütteshez tartozó, ill. védett épületrészt tartalmazó építményt a védelem fennállása alatt elbontja.
   4. a védett épület felújítása, helyreállítása, átalakítása során a védelem alapját képező értékben sérülést, károsodást, vagy annak megsemmisülését okozza.
   5. védett építményen, védett épületrészt tartalmazó építményen, ill. az ezekhez tartozó ingatlanon reklámot, reklámcélú berendezést, építményt főépítészi vélemény nélkül helyez el.
   6. védett építményen klíma berendezés kültéri egysége és parapetkonvektor kivezetését főépítészi vélemény nélkül helyez el.
   7. védett kertek, parkok területén a burkolatokat, utcabútorokat, hirdető-berendezéseket nem a helyi rendeletben foglaltaknak megfelelően helyez el.
   8. védett fát kivág a helyi rendeletben foglalt hozzájárulás nélkül.
   9. a védett természeti területen végzett munkával az épületeket, a természeti környezetet veszélyezteti, illetve a terület jellegét megváltoztatja.
   10. a használat és a fenntartás során a helyi védelem alá helyezett érték anyagi és eszmei értékét veszélyezteti.
4. E §. alkalmazásában helyi rendeletnek a Dunakeszi Város Önkormányzatának a Dunakeszi Város építészeti örökségének helyi védelméről szóló 3/2012. (I.31.) rendelete tekinthető.

***4. Zöldfelületekkel és növényzettel kapcsolatos közösségi együttélési szabályok***

**7.§**

A közösségi együttélés alapvető szabályaiba ütköző magatartást tanúsít, aki

* 1. közterületen és magánterületen egy méter magasan mért 10 cm törzsátmérő feletti fás szárú növényeket a jegyző engedélye nélkül vág ki, vagy indokolatlan mértékben károsítja, csonkítja.
  2. a város zöldfelületi rendszerének fenntartása érdekében az engedélyben előírt növénypótlást az előírt határidőn belül nem teljesíti.
  3. ingatlanának rendezett állapotban tartásáról, tisztán tartásáról nem gondoskodik.
  4. nem gondoskodik ingatlanának folyamatos gyommentesítéséről és a fű vágásáról, amelyek magassága nem haladhatja meg a termőföld felső síkjától számított 15 centimétert.
  5. ingatlanán dolgokat úgy raktároz, hogy ezzel a rovarok, rágcsálók elszaporodását elősegíti.

***5. A városi jelképek használatával kapcsolatos együttélési szabályok***

**8.§**

A közösségi együttélés alapvető szabályaiba ütköző magatartást tanúsít, aki

* 1. Dunakeszi város címerét, zászlóját engedély nélkül, illetőleg az engedélytől eltérő módon használja, illetve aki a város címerét, zászlóját jogosulatlanul előállítja, illetve forgalomba hozza.
  2. a Dunakeszi városnevet, Dunakeszi város pecsétjét engedély nélkül használja.

***6. A közterület-használat rendjének megsértésével kapcsolatos együttélési szabályok***

**9.§**

(1) A közösségi együttélés alapvető szabályaiba ütköző magatartást tanúsít és az eredeti állapot helyreállítására kötelezhető az, aki

1. az ingatlan előtti közterületre telepített növényekkel vagy elhelyezett tárgyakkal veszélyezteti a közlekedés, illetve a gyalogosok biztonságát.
2. közterületen fás szárú növényt (fát és cserjét) valamint lágyszárú növényt a helyi rendelettől eltérő módon telepít.
3. a nyitvatartási időn túl játszótéren tartózkodik, vagy a játszótéri eszközöket nem a rendeltetésüknek megfelelően használja.

(2) A közösségi együttélés alapvető szabályaiba ütköző magatartást tanúsít és az eredeti állapot helyreállítására kötelezhető, az az ingatlantulajdonos, aki

1. nem gondoskodik az előtte lévő közterületen található a már meglévő és az újonnan telepített növényzet folyamatos gondozásáról (a lombos fák gallyazásáról, a sövények nyírásáról, gyomtalanítás elvégzéséről)
2. a helyi rendelettől eltérő módon alakítja ki az előtte lévő közterületen található a helyi rendelet hatályba lépésekor már meglévő növényzetet.
3. nem gondoskodik az ingatlan környezetében lévő közterület gondozásáról, tisztántartásáról, szemét és gyommentesítéséről, a fű vágásáról, amelynek magassága nem haladhatja meg a termőföld felső síkjától számított 15 centimétert.

(3) A (2) bekezdésben foglalt kötelezettség az alábbiakban meghatározott közterületrészekre terjednek ki:

a) általános esetben az ingatlan előtt az úttestig terjedő teljes terület, úszótelkes ingatlanok esetén a két telekingatlan közötti terület fele része- kivéve a rendszeres parkfenntartásba bevont terülteket.

b) tömbházak esetén, a járda vagy egyéb burkolt felület és az ingatlan közéeső zöldfelület.

c) az ingatlan előtt lévő járdaszakasz valamint úszótelkes ingatlanok esetén a két telekingatlan közötti járdaszakasz fele része.

d) tömbházaknál az ingatlan előtt lévő járdaszakasz vagy szervízút, ezek hiányában 2 méter széles területsáv, a gyalogosközlekedésre szolgáló burkolt felület.

e) társasházhoz tartozó parkolók.

(4)  A közösségi együttélés alapvető szabályaiba ütköző magatartást tanúsít, aki csapadékvíz-elvezető rendszert, kapubejáró alatti átereszt eldugít, eltömít, betemet vagy elzár, és ezzel meggátolja a csapadékvíz akadálymentes elfolyását, illetve aki külterületi csatornát vagy ahhoz kapcsolódó műtárgyat megsemmisít vagy megrongál, és ezzel a víz szabad elfolyását gátolja, továbbá aki a csapadékvizet hatósági engedély nélkül ingatlanáról a közterületre vezet, a közösségi együttélés alapvető szabályaival ellentétes magatartást valósít meg.

(5) A közösségi együttélés alapvető szabályaiba ütköző magatartást tanúsít, aki zöldterületeken járművel nem az arra a célra kijelölt utakon közlekedik.

(6) A közösségi együttélés alapvető szabályaiba ütköző magatartást tanúsít, aki az ingatlana előtti közterületen lévő csapadékvíz elvezető vagy szikkasztó árkot rendszeresen nem tisztítja, vagy azt eltömíti, betemeti, megszűnteti.

(7) A közösségi együttélés alapvető szabályaiba ütköző magatartás:

a) a közterületi zöldfelületeken lévő fákról, növényekről engedély nélkül a virágok szedése, a fák - talaj feletti vagy alatti részeinek - megcsonkítása;

b) gyepfelületre, parkosított területre gépkocsival vagy más járművel történő behajtás, beállás, parkolás; kivéve a fenntartással megbízott szolgáltató külön tulajdonosi hozzájárulással rendelkező gépjárműveit;

c zöldfelületen közkifolyónál, kútnál járművet mosni;

d) közterületen kempingezni, nem tűzgyújtásra kijelölt helyen tüzet gyújtani;

e) a zöldterület fenntartását akadályozó tevékenységet folytatni.

(8) Aki gépjárművet helyi rendeletben ütközően közterület-használati hozzájárulás nélkül tárol, a közösségi együttélés alapvető szabályait sértő magatartást valósít meg.

(9) Az az ingatlantulajdonos, aki az ingatlana előtt az ónos esőtől, jégtől vagy hótól síkossá vált burkolat folyamatos síkosság-mentesítéséről nem gondoskodik, közösségi együttélés alapvető szabályait sértő magatartást követ el.

(10) Aki a hóeltakarítást úgy végzi, hogy azzal folyamatos gépjármű és gyalogosforgalmat akadályozza, közösségi együttélés alapvető szabályait sértő magatartást követ el.

(11) Aki hórakást buszmegállóban, kapu- és kocsibejáróban, gyalogátkelőhelyen, útkereszteződésben helyez el, közösségi együttélés alapvető szabályait sértő magatartást követ el. E rendelkezés nem vonatkozik a hó és síkosság mentesítést végző közszolgáltató ilyen irányú, az alkalmazott technológiából eredő cselekményére (hókotrás).

(12) A közösségi együttélés alapvető szabályaiba ütköző magatartást tanúsít, aki a szabálysértésekről szóló törvény hatálya alá nem tartozó kolduló, kéregető tevékenységet folytat:

1. a Dózsa György, az Aradi vártanúk, a Casalgrande terek teljes területén,
2. a gyermekjóléti, gyermekvédelmi, köznevelési, egészségügyi intézmények, sport-, és kulturális létesítmények bármely bejáratától számított 100 méteres távolságon belüli területen,
3. a parkokban és az ehhez kapcsolódó sétányokon, a játszótereken és azok külső határvonalától számított 100 méteres távolságon belüli területen,
4. a vasúti közlekedési eszköz és a menetrendszerint közlekedő autóbusz megállóhelyén kijelölt utasvárakozó helyen, az állomásokon és azok határvonalától számított 50 méteres távolságon belüli területen,
5. a köztemetők teljes terültén, valamint ezek külső határvonalától számított 100 méteres távolságon belüli területen.
6. Fő út – Barátság u. - Vízmű bekötő út –Duna part –Rév u. Fő út által határolt területen
7. Rév u. – Dunapart – Csiga u. – Pihenő u. – Üdülő sor – Északi u., Alsógödi u., Rév u. által határolt területen
8. Szabadság téren
9. Budapest - Szob vasútvonal (Könyves Kálmán u.), a Vasút u., Bem József u., a Bem József u. 14. (4037 hrsz.) és a Martinovics u. 9. (4035/2 lesz.) déli telekhatára - a László u. - a 2. sz. főút, illetve az attól nyugatra levő ún. Felső Tabán nyugati határvonala (meglevő belterületi határ) - a Temető utca - a 2. sz. főút - a Jókai u. - és a Szent István utca által határolt területen.

(13) E §. alkalmazásában helyi rendeletnek a Dunakeszi Város Önkormányzatának a közterületek használatáról és rendjéről szabályozásáról szóló 22/2015. (VIII.06.) rendelete tekinthető.

***7. A reklámhordozók, valamint hirdető-berendezések elhelyezésével kapcsolatos***

***együttélési szabályok***

**10.§**

(1) A közösségi együttélés alapvető szabályaiba ütköző magatartást tanúsít az a reklámozó, valamint a reklámhordozó tulajdonosa, aki reklámot vagy reklámhordozót a helyi rendeletbe ütköző módon helyez ki. Úgyszintén az is, aki a kihelyezett utcanév és útbaigazító táblákat helyükről elmozdítja, vagy azokat megváltoztatja.

(2) E §. alkalmazásában helyi rendeletnek a Dunakeszi Város Önkormányzatának a reklám- és hirdetési tevékenységekről, valamint a reklámhordozók és a hirdető-berendezések elhelyezéséről szóló 16/2011. (V.13.) rendelete tekinthető.

***8. A temető rendjének megsértésével kapcsolatos együttélési szabályok***

**11.§**

1. A közösségi együttélés alapvető szabályaiba ütköző magatartást tanúsít az, aki
   1. a temetőben a hely csendjét sérti, nem a kegyeletnek megfelelő magatartást tanúsít (különösen hangoskodik, zajt kelt, hiányos öltözékben jelenik meg), továbbá viselkedésével a temetési szertartások rendjét megzavarja.
   2. a temető területén kegyeleti jelleget sértő tárgyat helyez el.
   3. a sírok gondozásán, díszítésén kívüli minden egyéb tevékenységet – annak megkezdése előtt – az üzemeltető részére történő bejelentés nélkül végez.
   4. a temetőbe gépjárművel az üzemeltető alkalmazottjának engedélye nélkül behajt, kivéve, ha mozgáskorlátozott vagy mozgáskorlátozott személyt szállít, illetve – esetenként – a behajtás és közlekedés láthatóan idős és beteg személy érdekében történik, továbbá ott úgy várakozik, hogy a többi sírhely megközelítését, illetve a temetést akadályozza.
   5. a temetőbe az üzemeltető előzetes hozzájárulása nélkül építőanyagot beszállít, építési vagy bontási munkát kezd meg, illetve bontási anyagot szállít el.
2. E §. alkalmazásában helyi rendeletnek a Dunakeszi Város Önkormányzatának a temetőkről és temetkezési tevékenységről szóló 1/2006. (VI.30.) rendelete tekinthető.

***9. A helyi zajvédelmi szabályok megsértésével kapcsolatos együttélési szabályok***

**12.§**

1. A közösségi együttélés alapvető szabályaiba ütköző magatartást tanúsít az, aki kertépítéssel és zöldfelület-fenntartással kapcsolatos, zajkeltő tevékenységet - így különösen gépi faaprítást, kerti traktort működtet
2. munkanapokon 20.00 óra és 7.00 óra között,
3. szombaton 0.00 és 8.00 óra, valamint 14.00 és 24.00 óra között,
4. vasárnapon és ünnepnapokon végez.
5. A közösségi együttélés alapvető szabályaiba ütköző magatartást tanúsít az, aki fűnyírást és azzal kapcsolatos zajkeltő tevékenységet
6. munkanapokon 20.00 óra és 7.00 óra között,
7. szombaton, vasárnap és ünnepnapokon 0.00 és 8.00 óra, valamint 12.00- 15.00 és 20.00-24.00 óra között végez.
8. Az (1) és (2) bekezdés rendelkezéseit a közterületeken végzett zöldfelület- fenntartási tevékenységek esetében is alkalmazni kell.
9. A közösségi együttélés alapvető szabályaiba ütköző magatartást tanúsít, aki helyhez kötött vagy mozgó hangerősítő berendezést alkalmazó, szabadtéri műsorszórást közterületen engedély nélkül folytat.
10. A közösségi együttélés alapvető szabályaiba ütköző magatartást tanúsít az, aki mobil szabadtéri hangerősítő berendezést, hangos reklámot közterületen engedély nélkül üzemeltet.
11. A közösségi együttélés alapvető szabályaiba ütköző magatartást tanúsít az, aki szabadtéri koncertet közterületen – az állami, valamint az Önkormányzat által szervezett ünnepségek programjához kapcsolódó koncertek és az Önkormányzat által jóváhagyott rendezvények kivételével –engedély nélkül tart.
12. E §. alkalmazásában helyi rendeletnek a Dunakeszi Város Önkormányzatának a helyi zajvédelem szabályozásáról szóló 19/2009. (III.10.) rendelete tekinthető.

***10. Közterületen történő dohányzásra vonatkozó együttélési szabályok***

**13.§**

(1) A közösségi együttélés alapvető szabályaiba ütköző magatartást tanúsít az, aki közterületen a helyi rendeletbe ütköző módon közterületen dohányzik.

(2) E §. alkalmazásában helyi rendeletnek Dunakeszi Város Önkormányzatának az egyes közterületeken történő dohányzás tilalmáról szóló 39/2009.(VII.01.) önkormányzati rendelete tekinthető.

**III. fejezet**

**Záró rendelkezések**

**14.§**

Jelen rendelet kihirdetését követő 31. napon lép hatályba.

**Dr. Molnár György                                                                      Dióssi Csaba**

**jegyző                                                                                  polgármester**

Kihirdetési záradék:

Kihirdetve: 2015.(XI. 04.)

**Dr. Molnár György**

**Jegyző**